Haakon VI od Norveške
<s>Haakon VI rođen kao Haakon Magnusson zvan Mlađi (1339. - 1380.), bio je norveški kralj od 
1343. do 1380., a i švedski kralj od 1362. do 1364.</s>

<s>On je svojom ženidbom za Margaret, kćer danskog kralja 
Valdemara IV 1363. trasirao nastanak Kalmarske unije 1397. sastavljene od tri 
vodeće skandinavske zemlje; Danske, Norveške i Švedske.</s>

<s>Haakon je za svoje vladavine bio duboko upleten u političke sukobe po Švedskoj, Danskoj i po sjevernonjemačkim 
gradovima Hanzeatske lige.</s>

<s>Biografija</s>

<s>Rođen kao mlađi sin norveško-švedskog kralja Magnusa IV (VII) - Haakon je 1343. imenovan norveškim 
prijestolonasljednikom, pa je 1355. postao i monarh, pet godina nakon velikog pomora svog naroda nakon epidemije 
Crne smrti.</s>

<s>Kuga je pobila velik broj norveških plemića, svećenika i državnih službenika, i tako oslabila snagu monarhije
Za razliku od tog švedsko plemstvo ostalo je relativno brojno pa se pod vodstvom Haakonova brata Erikom pobunilo protiv vladavine Magnusa IV.</s><s>Haakon je pritekao ocu u pomoć, pa je nakon toga imenovan i 
švedskim monarhom - 1362. nakon Erikove smrti.</s>

<s>Haakon je ponovno pritekao ocu u pomoć 1364. u borbi protiv pobunjenih švedskih plemića, ali su obojica doživjeli poraz, dok je Haakon uspio pobjeći, otac mu je ostao zarobljen.</s><s>Zbog tog je 1370. sklopio privremeni sporazum sa liderima Hanzeatske lige, koja je 1367. zaratila sa Norveškom i Danskom, pa je tako uspio osloboditi oca 1371.</s>

<s>Nakon tog je odobrio posebne trgovačke privilegije Hanzeatskoj ligi u finalnom mirovnom sporazumu koji je sklopio sa njom 1376.</s>

<s>Taj čin pomogao mu je da osigura pravo na danski tron svom sinu Olafu (1370. - 1387) jer je na taj način preplašio danske velikaše od moguće intervencije Hanzeatske lige.</s><s>Olaf se također uspeo i na norveški tron nakon Haakonove smrti 1380, ali je ubrzo nakon tog umro - 1387. u dobi od 17 godina, ostavljajući majku Margaret I, da vlada Danskom i Norveškom kao regent.</s>

<s>Izvori</s>

<s>Vanjske veze</s>

<s>Haakon VI Magnusson na portalu Encyclopædia Britannica</s>

<s>Norveški vladari
Švedski vladari</s>

